**Årsmelding for 2023 for LOP Kristiansund.**

Årsmelding følger kalenderåret. Styret har ansvaret for driften fra årsmøte til og med neste årsmøte. LOP Kristiansund hadde årsmøte for 2022 på Barmanhaugen Seniorsenter 16.02.2023 kl.18.00, der 22 medlemmer var til stede.

**Følgende valg blei foretatt:**

**Leder:**

Karen Flatø valgt for 1 år (2023)

**Styremedlemmer:**

Ingjerd Skjelvik valgt for 2 år (2023 og 2024) (gj. v.)

Kari Raanes Kaspersen valgt for 2 år (2023 og 2024) (ny.)

**Følgende styremedlemmer var ikke på valg:**

Siri Ingeberg og Tor Larsen

**Varamedlemmer – valgt for 1 år (2023:**

Louise Røst- Larsen – (ny)

Kirsti Engvig (gj.v.)

Randi Furseth (gj.v.)

**Revisor - valgt for 1 år (2023):**

Rolv Sverre Fostervold (gj. v)

Vara: Anne Marie Vist (gj.v.)

**Valgkomite – valgt for 1 år (2023:**

Elin Lillevik (leder)

Margreth Torgersen Karlsvik (gj.v.)

**Styret har seinere konstituert seg slik:**

Leder: Karen Flatø (valgt på årsmøtet)

Nestleder. Kari Raanes Kaspersen

Kasserer: Siri Hoem Ingeberg

Sekretær: Tor Larsen – innkalling til styremøter, er også lagets

postkasse.

Styremedlem Ingjerd Skjelvik sender ut informasjon til medlemmene og

innkalling til medlemsmøter.

Arbeidsåret 2023 starta med styremøte 12.01. og blei avslutta med julemøte 07.12.2023. Alle møtene – både styremøter og medlemsmøter er avholdt på Barmanhaugen Seniorsenter. Dette året er heimesidene våre «oppe og går». Sidene har fått oppdaterte opplysninger vedr. styret og virksomheta i laget. Referat fra møtene, samt turene er innsendt til vår kontaktperson i Sarpsborg LOP, som sørger for at dette kommer på heimesidene.

Det er avholdt 7 styremøter i 2023: 12.01., 09.02., 09.03., 11.05., 24.08., 05.10. og 16.11. Oppmøtet har vært veldig godt.

I årsmøteperioden er det avholdt 8 medlemsmøter (inklusiv julemøtet).

19.01.23 Medlemsmøte – 22 medlemmer møtte på årets første møte. Siri Oterhals – leder av «Servicetorget» informerte om hva det kunne hjelpe innbyggerne med.

16.02.23 Årsmøte – 22 medlemmer tilstede. På medlemsmøtet etterpå orienterte lederen i Eldrerådet – Ellen Thorsø, om rådet og eldres situasjon i byen.

16.03.23 Medlemsmøte – 24 medlemmer møtte. Simon Folland fra IT – avdelinga, informerte om kommunens dataopplegg for eldre – på biblioteket og på Barmanhaugen. Han informerte også om a svindelforsøk som mange eldre utsettes for.

20.04.23 Medlemsmøte – 21 medlemmer tilstede. Sekretæren holdt et bildekåseri om byen før, under og etter krigen. Vi hadde også besøk av leder for «Frivilligsentralen» – Lille Andersen, som informerte oss om hva de dreiv med.

21.09.23 Medlemsmøte – 21 medlemmer tilstede. Sekretæren holdt et bildekåseri om gjenreisinga av byen med både kjente og mindre kjente bilder. Etter pausa viste Louise Røst-Larsen bilder fra våre 2 siste turer.

19.10.23 Medlemsmøte – 25 medlemmer tilstede – rekordoppmøte – med over 50 % av medlemmene til stede! Direktør ved Nordmørsmusea, Eigunn Stav Sætre, holdt en god orientering om det nye kulturhuset – «Normoria» og hva det ville inneholde.

23.11.23 Medlemsmøte - 22 medlemmer tilstede.. Leder for driftsstyret i «Campus», Roland Mauseth, fortalte om «Campus, ga informasjon om bakgrunnen til bygget og hva bygget skulle brukes til.

07.12.23 Julemøte – 26 medlemmer/gjester tilstede. Karen Flatø og Margreth Karlsvik fortalte om sin «Bilgrimstur» - langs kysten fra Stavanger til Borgund kirke og viste masse bilder. Ildrid Halseth sto også denne gang for en svært flott julemat, og vår gamle leder Karl Johansen stilte med karamellpudding! I vår faste pianist’s fravær, hadde lederen fått en god vikar - kantoren i Frei kirke – Julija Bujanovaite – Sokol.

**Turer:**

Det er avholdt 2 turer.

For første gang – i alle fall de siste 20 år – kjørte vi med buss. Vi fikk en rimelig avtale med busseier Rønning i Gjemnes og turdeltakerne var svært fornøyd med å kjøre buss. Og dessuten var Rønning både en dyktig og svært trivelig sjåfør!

**Sommerturen** gikk i år 01.06.23 til Kvernes Bygdemuseum på Averøy. Her var vi første gruppe som besøkte det nye skolemuseet – dagen etter åpninga. De som ville kunne være med rundt om i bygningene, dessverre i regnvær. Vi fikk servert kaffe/te og deilige vafler. Turen gikk videre langs innersida på Averøya til Bjartmars Favorittkro, der vi fikk servert et svært godt potetballmåltid med dessert. Etterpå gikk turen over Atlanterhavsveien, Eide, Storlandet og videre tilbake til byen.

**Høstturen** gikk 14.09. til Øksendal om Angvik og Eidsvåg og fram til Phillipshaugen. Der fikk vi kaffe og vafler og så oss omkring i huset. Turen gikk videre ned til Øksendalsøra og videre til Sunndalsøra og Leikvin. Der venta bestyrer Jarle Stavik på oss og han informerte oss både utafor og innafor veggene. Han hadde formidlerevnen til de grader og vi lærte mye om Lady Arbuthnott, som hadde eid her på slutten av 1800 – tallet. Turen gikk videre til Tingvoll Fjordhotell, der vi fikk kyllinggryte og bringebærmoussé til dessert.

Begge turene var lagt opp av lederen Karen Flatø og vi synes hun har grunn til å være fornøyd med opplegg og gjennomføring!

**Representasjon.**

LOP har vært representert i Eldrerådet ved Ellen Thorsø, som også har vært leder av rådet, med vararepresentant Karl Johansen.

Etter valget i september 2023, fikk LOP 2 representanter i det nye Eldrerådet: Kirsten Gujord Meese og Karl Erling Halseth. Imidlertid er vararepresentatene fra andre eldreforeninger.

Tor Larsen represenerte LOP i årets Eldredagskomité.

**Medlemsutvikling.**

Vi har dessverre ikke klart å få mange mye medlemmer. Vi fikk 5 nye medlemmer, men mista 9 p.g.a. dødsfall, sjukdom, høg alder oa. Ved utgangen av året er medlemstallet 43.

**Oppmerksomhet ved 80, 85 og 90 årsdager.**

I 2023 var det 3 medlemmer som kunne feire runddager – Karl Johansen, Herdis Marsteen og Karen Flatø - alle 80 år. De var tilstede på julemøtet og fikk overrakt blomstene der.

**Kurs/andre møter.**

I 2023 har det ikke vært avholdt sentrale kurs.

**Oppsummering av året.**

Oppslutninga på medlemsmøtene har vært svært god, med fra 21 – 26 medlemmer på møtene! Når vi bare har vært i underkant av 50 medlemmer det meste av året, går rundt 50 % på medlemsmøtene. Det er vi svært fornøyd med! Men vi har ikke vært flinke nok til å skaffe oss flere medlemmer.

Styret i Kristiansund LOP

Karen Flatø Kari Raanes Kaspersen

Leder

Siri Ingeberg Ingjerd Skjelvik Tor Larsen